
Praefamen 


Cura  non  is  sira,  qui  hac  scriptiuncula  ei  medicinae 
et  chirurgiae  parti,  quam  tractandam  sumsi,  novam 
quandam  lucem  attulisse  mihi  videar;  parum  curabo 
eos,  qui  his  pagellis,  nihil  novi  inesse,  forsitan  me 
vituperent.  Non  enim  claris  scriptoribus,  qui  singu- 
larem doctrinam  prae  se  ferunt,  scriptaque,  quibus  mun- 
dum illustrent,  sponte  edunt,  sed  tironibus  adnume- 
rari  volo,  qui,  scribere  iussi,  satis  habent,  se  non  in- 
epte et  imperite  scripsisse.  Tironum  autem  non  est, 
nova  et  inaudita  quaedam  in  medium  proferre,  sed 
vera  referre  et  monstrare,  se  praecepta  a clarissimis 
viris  tradita  bene  perspexisse.  Tantum  igitur  abest,  ut 
gloriam  ex  hoc  libello  mihi  reduntaturam  esse  sperem,  u 
potius  virorum  doctorum  indulgentiam  implorem,  eos 

que  obsecrem,  ut  hasce  studiorum  meorum  primitias 
aequi  bonique  consulant.  Nibil  enim  unquam  con- 
tingere mihi  posset  dulcius  et  exoptatius,  quam  haud 
displicere  viris  praeclaris,  quos  gratissimo  animo  sera- 
per  verebor  et  colam. 


/ 


A-mputationem , tametsi  ingenti  numero  hominum 
graviter  vulneratorum  iam  saluti  fuit,  tamen  malum 
magnopere  pertimescendum  esse,  nemo  est,  qui  neget, 
non  solum  ob  acerbissimos  dolores,  quibus  excrucian- 
tur omnes,  quibus  aliqua  corporis  sui  pars  abscindi- 
tur, sed  multo  magis  ob  nova  pericula,  quae  tanto 
graviora  imminent,  quanto  maior  est  corporis  pars 
resecanda,  Ponamus  enim,  chirurgum  satis  esse  peritura 
et  exercitatum  in  amputandis  quibuslibet  corporis 
partibus;  ponamus,  operationem  summa  cum  diligen- 
tia et  dexteritate  peractam  esse,  nonne  saepenumero 
accidere  videmus,  ut  miser  agrotus  non  servetur,  et 
ut  eadem  operatio,  quae  saluti  ei  esse  debebat,  mor- 
tem afferat?  Est  igitur  periti  et  cauti  chirurgi,  non 
solum  adferre  ad  amputationem  magnam  peritiam 
et  exercitationem,  sed  etiam  diligentissime  perpendere, 
novum  illud  vulnus  ex  amputatione  ortum,  nova  ad- 
ferre aegroto  pericula,  quae,  si  non  tempestive  remo 
ventur,  omnem  chirurgi  diligentiam  facile  [irriram 

reddere  possint.  Est  imprimis  boni  chirurgi,  scire, 
quantam  vim  maiorum  artuum  amputatio  non  solum 
in  systema  productivum , sed  etiam  in  universum  corpus 
humanum  exerceat,  et  quinam  casus  secundarii  opera- 
tionem sequi  aut  soleant  aut  possint.  De  qua  re  in 
hac  scriptiuncula  paullo  uberius  disserere  mihi  li- 
ceat. 

Ante  omnia  praemonendum  mihi  videtur,  hoc  loco 
sermonem  esse  neque  de  arte  amputandi,  neque  de 
remediis,  quibus  morbi  illi  secundarii  curantur;  hoc 
therapiae  est,  illud  solius  chirurgiae  operativae.  Ex 
ploremus  tantummodo  morbos  ipsos  eorumque  causas, 
quibus  perscrutatis  facilius  apparebit  via,  qua  aut  vi- 
tari, aut  sanari  possunt. 

Cum  corpus  humanum  innumeris  partibus  con- 
stet , quae  arctissimis  vinculis  inter  se  iunguntur,  fieri 
non  potest,  quin,  afflicta  una  parte,  reliquae  non  et 
ipsae  affligantur.  Demto  igitur  brachio,  non  solum  lo- 
cus amputatione  graviter  vulneratus  dolet,  sed  dolet 
et  universum  corpus,  neque  est  ullum  corporis  syste- 
ma, quod  amputatione  felicissime  peracta,  non  ipsa 
adfligatur.  Quod  ut  demonstrem  agamus; 

I,  De  magna  vi  quam  amputatio  maiorum 
artuum  in  systema  irritabile  exercet  et  de 
morbis  secundariis,  qui  inde  oriri  possunt. 

Abscissis  maioribus  extremitatibus,  quatuor  im- 
primis pertimescenda  sunt  mala  in  systemate  vasorum, 

j,  Haem.o,rrhagia. 

5..  Inflam  raatio. 

5.,  Aneurismata. 

4-  Plethora,  quae,  cum  ex  magna  massae  orga.- 
nlcae  iactura  exorta  est,  polyaemia  apocoptica 
vocari  solet. 

I.  De  haemorrhagia. 

Magnam  in  amputatione  sanguinis  iacturam  adeo 
pertimescebant  veteres  chirurgi , ut  artum  maiorem 
abscindere  vix  auderent.  Sed  torculari  i)  et  arteria- 
rum deligatione  2)  inventis,  non  est  quod  nimiam 
sanguinis  profusionem  magnopere  metuamus,  quam- 
quam non  asseserim  viro  celeb.  Richtero  3)  aliisque, 
qui  haemorrhagiam,  dummodo  non  sit  nimia,  saluta- 
rem potius  et  inflammationi  adversam  esse  dicunt. 

Neque  semper  impediri  potest,  quo  minus  sanguis 
effundatur,  et  haemorrhagia  prodeat.  Differunt  autem 
istae  haemorrhagiae  et  tempore,  quo  sanguis  effluit,  et 
causis,  e quibus  nascuntur.  Videamus  primum  de 
tempore. 

Prodeunt  haemorrhagiae  sive  paullo  post  amputa- 
tionem peractam  e vulnere  recente,  sive  aliquo  tem- 
poris intervallo  post  amputationem  elapso,  quod  haud  . 
raro  accidit  post  aliquot  hebdomades,  vel  menses. 

Sanguis  paullo  post  amputationem  effusus,  aut 
ex  arteriis,  aut  e venis  eiici  solet. 

Haemorrhagia  ex  arteriis  orta,  nonnunquam  ipsius 
chirurgi  negligentia  gignitur,  qui,  vasa  maiora  deliga.. 


1)  Morel  1648, 

2)  Paraeus. 

3)  Richter’s  Anfangsgriinde  der  Chinirgie  Tb,  I.  p,  217. 

turus,  nec  eorum  ramos  collaterales,  neque  minores 
arterias  vinculis  circumdat,  sperans,  fore  ut  sanguis  ex 
his  profluens  aquae  frigidae  et  spiritus  vini  ope  facile 
sisti  possit  4)|Kern  quae  spes  tamen  nonnunquam  fal- 
lit, praesertim  in  iuvenura  corporibus  robustis  et  bene 
nutritis,  quorum  haemorrhagiae  arteriosae  anastomoti* 
cae  esse  solent 

Accidit  nonunquam,  ut  torculari  "iam  relaxato, 
neque  ex  arteriis  deligatis , neque  e minoribus  ea- 
rum ramis  sanguis  profluat ; at  ubi  deligatio  adhibita, 
et  aegrotus  lectnlo  impositus  est,  truncus  praeter  opi- 
nionem sanguine  tingatur,  quo  fasciam  ipsam 
videmus  contaminatam.  Quam  cum  removeris,  trun- 
cumque denudaveris,  ex  compluribus  arteriis  minori- 
bus sanguinem  effluentem  5)  [conspicies.  Id  autem 
heri , non  est  quod  mireris.  Ubi  enim  minores  ar- 
teriarum rami  cultro  irritati,  et  irritamento  contracti 
sunt,  sanguis,  circulatione  impedita,  ne  tum  quidem 
effluere  potest,  cum  fasciam  compressoriara  relaxave- 
ris. Maiores  autem  arteriae,  quamquam  deligatae, 
satis  magnam  sanguinis  copiam  decipiunt,  quod  ea- 
rum parietes  sanguine  adfluente  dilatantur.  At  ubi 
aegrotus  lectulo  impositus,  eo  pervenit,  ut  omnes 
spasticae  affectiones  desinant , et  arteriarum  ostia  ex- 
tendantur et  relaxentur,  sanguis  ad  truncum  membri 
tanta  vi  fertur,  ut  ne  spastici  illi  motus  quidem,  si 


4)  Jachson.  Loiicl,  med.  Joiirn.  Vol.  IX. 

5)  Graefe  Norrnen  fiir  die  Ablosiuig  grossercr  Glied- 
maaseii.  p.  27. 

in  arteriis  minoribus  superessent , haemorrhagiam  im- 
pedire possint,  Eiusniodi  haemorrhagiae,  quae  sine 
dubio  periculum  afferre  possunt  aegroto,  chirurgus 
effugiet  si  omnes  et  maiores  et  minores  arteriarum 
ramos  diligentissime  deligaverit. 

Porro  sanguis  e trunci  vulnere  non  multo  post 
amputationem  tum  effluere  solet,  cum  chirurgus  tor- 
cular relaxat  eo  consilio,  ut  videat,  num  arteriae 
bene  sint  deligatae  et  clausae.  Fieri  enim  omnino 
potest,  ut,  cum  uterque  maioris  cuiusdam  arteriae 
paries  volsellae  ope  comprehensa  est,  eadem  arteria 
non  satis  ligatura  claudatur.  Prudentis  igitur  est,  se- 
qui praeceptum  viri  celeb.  Besaultii  6)  qui  unum 
tantum  arteriae  parietem  volsella  corripi  et  ita  arte- 
rias deligari  iubet ; quod  qui  fecerit,  is  sanguinem 
effluentem  nunquam  videbit. 

Pari  modo  deinde  haemorrhagia  haud  raro  sequi- 
tur lipothymiam,  7)  qua  permulti  in  amputatione  ma- 
iorum artuum  corripi  solent.  Omnis  enim  animi  de- 
fectio gignit  in  aegroto  motos  quosdam  spasticos,  qui- 
bus minores  vasorum  ramuli  clauduntur,  et  sanguis 
impeditur,  quo  minus  in  vasa  perscissa  feratur.  Ubi 
vero  aegrotus  lipothymia  liberatus  et  lecto  impositus 
est,  omniaque,  quae  paullo  ante  libero  sanguinis  motui 
eiusque  effluvio  obstiterant,  remota  sunt,  nonnunquam 
tanta  haemorrhagia  subito  oritur,  ut  sanguis  e vulnere 


6)  Desault  chiiurgischex  Naclilass.  p.  278. 

7)  Kicluers  Anfangsgrunde  d,  Chirurgie  Th.  1,  p.  215. 

tanquam  e spongia  profluere  videatur,  et,  ut  sanguis 
compescatur,  fascia  ipsa  tollenda  sit.  Eius  haemor* 
rhagiae  causa  in  eo  esse  videtur,  sive  quod  deligatio 
vulnus  nimis  premit  et  irritat , sive  quod  vasa  capilla- 
ria debiliora  sunt,  g) 

Denique  etiam  arteriae  in  osse  ipso  reconditae 
nonnunquam  gignunt  haemorrhagiam  periculosissi- 
mam, quae  non  nisi  cauterio  actuali  reprimi  potest» 

Ab  his  differunt  haemorrhagiae  venosae,  quae, 
quamvis  minus  periculi  adferant  aegroto,  quam  illae, 
tamen  diligentissime  sunt  fugiendae.  Hae  hamorrha- 
giae  tum  oriri  solent,  cum  chirurgus  arterias  tantum 
colligavit,  atque  vulneris  deligationem  nimis  arcte  im- 
posuit, maximas  venas  autem  eadem  ligatura  non 
constrinxit.  Est  itaque  sapientissiSium  viri  celeb.  9) 
Desaultii  consilium,  dicentis:  „Permultum  refert,  eo- 
,,dem  tempore,  quo  arteriam  deligas,  et  venam  adia- 
„centem  deligare.  Quod  nisi  feceris,  sanguis , quod 
,, superiores  trunci  amputati  partes  a fassia  imposita 
jjcomprimuntur,  deorsum  fertur,  et  e venis  apertis  fa- 
>,dllime  effluet.  lo)“ 

Quo  propius  igitur  vasa  sanguifera  sibi  adiacent, 
eo  commodius  eodem  fdo  circumdari  possunt.  Quod 
ut  facilius  perficiatur,  unus  tantum  et  venae  et  arte- 
riae paries  volsellae  ope  eodem  tempore  protrahi  de- 


6)  Chelius  Hndb.  d.  Cliirur.  Heidelb.  1823, Th. 2*p- 1467. 
9)  Desault  1,  c.  Tli,  II,  p,  279, 

10}  ibid. 

bet.  Si  vero  venae  ab  arteriis  nimio  intervallo  dis- 
tant, singulae  colligentur,  necesse  est. 

Haemorrhagiis  venosis,  quas  modo  descripsimus,  haud  dis- 
similes sunt  haemorrhagiae  vasorum  capillarium,  et  ex  iis- 
dem fere  causis  nascuntur.  Res  enim  e quibus  gignun- 
tur sunt  animi  deliquium,  vasorum  debilitas  ii)  eorum 
reactio  aucta,  sanguinis  ipsius  aut  indoles,  in  homini- 
bus cachecticis,  12)  aut  orgasmus,  aut  denique  nimia 
sanguinis  abundantia.  Cum  enim  sanguis  post  opera- 
tionem eodem  modo  augeatur,  quam  ante  amputatio- 
nem, nec  mutilati  corporis  vasa  eum  continere  pos- 
sint, alium  exitum  quaerat  nec  esse  est. 

Ab  his  haemorrhagiis,  quae  haud  raro  amputatio- 
nem statim  subsequi  solent,  diversissimae  sunt  eae, 
quae  non  nisi  post  longum  temporis  spatium  imo 
post  aliquot  hebdomades  aut  menses  prodire  possunt. 
Differunt  autem  ab  istis  et  periculo,  quocum  coniunc- 
tae  sunt,  et  causis  e quibus  oriuntur.  Sanguis,  si 
non  multo  post  amputationem  effuere  incipit  plerum- 
que facilius  reprimi  potest;  satis  est,  remota  fascia, 
vasa  quae  sanguinem  effundunt,  aut  ligaturae  aut  quo- 
vis alio  modo  claudere;  sin  vero  sanguis  longo  post 
amputationem  tempore  denuo  exit,  haec  haemorrha- 
gia multo  difficilius  sistitur.  Haud  raro  eiusmodi 
haemorrhagiae  ex  nimia  suppuratione  oriuntur;  saepius 
tamen  suppuratio  ex  tali  haemorrhagia  nasci  solet. 
Si  nimia  suppuratio  13)  causa  est  serae  haemorrhagiae 

11)  Sprengehs  Pathologie  Bd.  I.  p,  507. 

12)  Reiiier’s  Therapie  p.  252. 

13)  Moreschixii  nella  raccolta  di  opusculi  med.  prat. 

VIII.  p.  315. 

vulnus  prima  intentione  nunquam  dauditur;  praeces- 
sit potius  semper  suppuratio  diuturna  et  maligna,  qua 
vasa  corroduntur.  14)  Truncus  membri  nunquam  cica- 
trice obducitur,  et  os  vel  carie,  vel  alio  morbo  affec- 
tum reperitur.  Omnia  haec  mala  multo  facilius  nas- 
‘cimtur,  cum  vasorum  parietes  aut  aneurismate  extensi 
aut  varicosi  et  tam  attenuati  sunt,  ut  puris  maligni 
acrimoniae  eo  minns  resistere  possint  quo  arctius  vasa 
sunt  colligata , et  cicatrix,  qua  obducta  sunt,  vi  san- 
guinis obnititur, 

Nonnunquam  porro  sanguis  nimio  impetu  in  vasa 
collateralia  fertur,  ex  quo  malo  non  solum  tumor 
trunci,  inflammatio  et  supjjuratio,  omnes  vires  conte- 
rens, sed  etiam  serae  haemorrhagiae  exitiosae  nascun- 
tur, quae  aegrotum  ita  debilitant,  ut  aut  cachexia  aut 
hydrops  aut  febris  lenta  eum  paullatim  absum- 
mant.  15) 

His  malis  ut  occurrat  chirurgus,  diligentissime 
caveat,  ne  nimis  vehemens  sit  vel  circulatio  vel  afflu- 
xus  sanguinis  in  vasa  collateralia,  curetque,  ut  fascia 
trunco  satis  arcte  adplicetur,  qua  re  facillime  impedi- 
tur , quo  minus  vasa  collateralia  nimis  extendantur. 
Non  minus  tamen  fugienda  est  nimis  arcta  deligatio, 
quae  sphacelum  moveret. 

Alia  haemorrhagiae  serae  causa  latet  nonnunquam 
in  arteriarum  structura  cartilaginea  vel  adeo  ossea.  16) 

14)  Henhel  Abhandl.  d.  chirurg.  Operat.  5.Stfick  p.  182. 

15)  Bibliotheque  de  Chirurgie,  Tome  second.  (Manget.) 

16)  Zang’s  Darstellung  blutiger  heilhund,  Operationen 

Th.  IV« 

Quae  res,  etsi  hon  nisi  farissime  apparet , tamen  digtta 
est,  cuius  mentionem  faciamus.  Structura  illa  carti^ 
laginea  aut  ossea  obstat  nimirnm,  quo  minus  chirurgus 
vasa  satis  arcte  colligat.  Fieri  tamen  interdum  pot- 
est, ut  chirurgus  illa  impedimenta  vincar,  vasa  illa  du- 
rissima prorsus  claudat,  et  magna  vulneris  pars  cica- 
trice obducatur.  Attamen  haep  omnia  parum  prosunt. 
Superest  enim  locus,  ex  quo  ligaturae  filum  pendet. 
Quod  ubi  dilabitur,  ex  vase,  antea  clauso,  nunc 
aperto,  statim  sanguis  exit,  propterea  quod  vasorurrk 
lumina  ob  cartilagineam  naturam  cicatrice  claudi  nort 
possunt.  Cum  vero  e vasis  parvis  haud  multum  san- 
guinis effluere  possit,  facile  fieri  potest,  ut  chirurgus 
haemorrhagiam  tam  modicam  rtoU  statim  Sentiat,  san- 
guis enim,  inter  mUsculos  efifusus,  implet  telam  cellu- 
losam, efficitque  ut  truncUs  tumeat,  inflammetur,  et 
tandem  in  suppurationem  abeat,  quo  fit,  ut  postremo 
pus  erumpat  seu  eX  cicatidce,  iam  formata,  seu  ex  alio 
trunci  loco.  Quod  ubi  cognoverit  chirurgns,  cicatrix 
denuo  resecanda  et  haemorrhagia  aut  nova  ligatura, 
aut  potius  cauterio  actuali  cohibenda  est.  Praeferen- 
dum enim  censeo  cauterium  actuale,  quod  iteratam 
vasorum  deligationem  vix  plus  profuturam  esse  credo, 
quam  primam.  Quidquid  autem  agat  chirurgus, 
structura  illa  cartilaginea  vel  ossea , si  vere  adest 
certam  aegroti  mortem  pronuntiat  17)  nec  Sane  accu- 
sandus est  medicus,  qui  ante  amputationem  cernerU 


17)  Theden’s  Bemerhgn.  zur  Erfahtung,  und  Bereiclierj 
d,  Wundarzneihunst  Tlii  I, 

B 

non  potuit  aegroti  naturam  ad  eiusmodi  ossificationes 
promptam.  Cuius  rei  multa  exstant  exempla,  ig) 

Sanguinem  postremo  e trunci  vulnere  profundi 
videmus,  cum  nimis  magna  musculorum  et  telae  cel- 
lulosae pars  una  cum  arteriis  colligata  est.  Tum  enim 
arteria  non  satis  compritur.  Cohibetur  quidem  san- 
guis per  aliquod  tempus;  at  post  aliquot  dies  denuo 
effluit  e canali  fistuloso.  19) 

Quodsi  ad  mala,  quibus  excruciantur  amputati 
nonnunquam,  accedit  typhus,  haud  raro  fit,  ut  diu  post 
amputationem  haemorrhagia  semper  letalis  prodeat,  20), 

2.  De  inflammatione. 

Aliquam  inflammationem  ad  sanandum  vulnus  et 
ad  formandam  cicatricem  omnino  esse  necessariam, 
nemo  quidem  est,  qui  neget;  at  nimiam,  vitae  aegroti 
non  minus  esse  infestam,  quam  haemorrhagias,  de 
quibus  modo  diximus,  inter  omnes  constat.  Non  ita- 
que inflammatio  illa  modica  et  salubris,  sed  haec  ni- 


18)  conf.  Malacarne  Angiotom  P.  II.  cap.  VI.  art.  XIII. 
Buchwald  Observat,  quadrig.  — Cruwel  de  cordis  et 

vasor.  osteogenes.  Halae  1755.  — Pohl  de  vasorum 
ossificatione. 

Hufeland  u Himly  Journ,  der  pract*  Heilkde,  B.  VI. 
St.  I. 

van  Heecheeren  de  osteogenesi  praetentatur.  — Baillie 
Anat.  d,  Kranhhaft.  Baues  etc.  tibers,  v.  Sommering, 
p.  19.  No.  1.  38. 

19)  Morand’s  vermischte  Scbriften,  p,  383. 

20)  Klein’s  pract.  Ansichten  der  bedeut.  chir.  Operat. 
Tubing,  1816.  Hft;  1,  p,  23. 

Lil.  - 


mia  et  perniciosa  adnumeranda  est  periculis  amputa- 
tionem subsequentibus.  Huius  inflammatio  ante  om- 
nia caussas  investigemus. 

Nascitur  primum  inflammatio  traumatica  ex  am- 
putatione ipsa,  quippe  [quae  membrum  summopere 
irritet,  ideoque  humorum  adfiuxum  augeat.  Ubicun- 
que enim  aliqua  irritatio,  ibi  humores  ube- 
rius adfluunt,  qui  inflammationi  quasi  viam 
sternunt.  Inde  sequitur,  inflammationem  esse  tanto 
maiorem , quanto  maius  sit  vulnus  ex  amputatione  or- 
tum, tantoque  magis  periculosam,  quanto  propius 
vulnus  ad  corporis  truncum,  nobiliorum  partium  com- 
mune receptaculum , accedat. 

Ad  gignendam  istam  inflammationem,  praeter  ir- 
ritationem , haud  parum  quoque  conferunt  permultae 
res  in  aegroto  ipso  positae,  quibus  jiraecipue  adnu- 
merandae  sunt  aegroti  vivendi  ratio  eiusque  con- 
stitutio. Fieri  enim  solet,  ut,  uti  quisque  est  robus- 
tissimus, et  athletico  quasi  corporis  habitu  maxime 
insignis,  ita  pronissimus  sit  ad  inflammationem  gra- 
vissimam. Quae  inflammatio,  si  solum  truncum 
membri  amputati  occuparet,  facile  posset  cohiberi; 
heu  vero,  malum  illud  intra  hos  limites  raro  contine- 
tur, sed  mox  et  ad  reliquum  corpus  propagatur,  ubi 
fieri  non  potest,  quin  aegrotus  in  summum  discrimerf 
vocetur. 

Ad  has  inflammationis  causas  accedit  nonnunquara 
polyaemia  universalis,  qua  vasa  minora  videmus  nimis 
repleta,  quod  tum  fieri  solet,-  cum  deligatio  nimis 
arcta  vulnus  premit,  et  ita  irritat  ut  et  sanguis  et  ce- 
teri humores  uberius  illuc  adfluant.  In  erethismum 

B 2 

et  torporem  facillime  abit  haec  inflammatio,  nisi  citis-  I 
sime  coercetur,  aut  spasmis  et  convulsionibus  oppres- 
sus aegrotus  moritur,  aut  truncus  membri  amputati 
oedematosus  fit. 

lam  supra  monuimus,  ex  inflammatione  tanto  ma- 
ius imminere  periculum,  quanto  minori  intervallo 
vulnus  distet  a reliquo  corpore.  Augetur  autem  »l 
illud  periculum  non  solum  magnitudine  vulneris, 
quippe  quod  in  superiore  artuum  parte  semper  esse 
debet  maius,  quam  in  inferiore;  sed  multo  magis  vi- 
cinitate  corporis,  nobiliora  viscera  continentis,  ad  | 
quae  per  propinquum  vulnus  inflammatum  veluli  per  ! 
portam  apertam  inflammatio  prorumpit,  et  sive  ente-  ■ 
ritidem > post  exarticulationem  femoris,  sive  pneu-  ( 
monitidem  post  excisionem  humeri,  brevi  tempore  in- 
terdum gignit.  Cum  inflammationis  exitus  tam  varius 
sit,  diligentissime  consideranda  sunt  omnia,  quae  inde 
oriri  possunt,  in  quibus  gangraena,  suppuratio,  ery- 
sipelas et  oedema  gravissimum  periculum  adferunt.  S 
Inprimis  autem  notandae  sunt  gangraena  et  suppuratio,  | 
quippe  quae  non  solum  truncum  amputatum  occupant, 
sed  etiam  nobilioribus  haud  raro  correptis  visceribus, 
miserum  aegrotum  certae  morti  tradunt.  i 

Inflammatio  gravior,  sive  ex  nimia  irritatione  ex-  1 
orta,  sive  ex  aegroti  diathesi,  sive,  contra  doctissimo- 
num  virorum  praecepta,  ex  praecoci  21)  sanatione  per 
primam  intentionem,  cum  usque  ad  internas  partes  j 
prorepsit,  non  metastasis,  sed  potius  nimia  irritabili-  j' 
tas  mihi  esse  videtur.  Conspicimus  enim  in  cadaveri-  j 
\ 


21)  Rust  1,  c.  p,  375, 


bus  eorum,  qui  inflammatione  absumti  obierunt,  modo 
venas,  modo  arterias,  modo  et  has  et  illas  inflammatas, 
earumque  tunicas  sparsim  rubicundas. 22)  Nonnunquam 
et  arteriarum  et  venarum  inflammatio,  inde  ab  earum 
tenerrimis  ramulis,  usque  ad  cor  patet»  23)  Contigit 
mihi  ipsi,  ut  quondam  viderem  pedis  finistri,  ad  su- 
ram amputati,  omnes  arterias  mirum  in  modum  in- 
flammatas. Eadem  inflammatio  non  solum  ad  eas  pa- 
tebat arterias , quae  pelvi  et  abdominis  intestinis  san- 
guinem suppeditant,  sed  ne  aortae  quidem  peperce- 
rat, quippe  quam  in  dissecando  miseri  istius  hominis 
cadavere  in  thoracis  cavo  rubicundam,  et  concremen- 
tis polyposis  refertam  inveni.  Auxerat  sane  mirum 
in  modum  hanc  inflammationem  aegrotus  ipse  ep, 
quod  aliquot  horas  post  amputationem  satis  magnam 
potus  spirituosi  copiam,  inscio  medico  paratam,  bibe- 
rat. Mox  erupit  horis  pomeridianis  febris  inflamma- 
torea,  necavitque  virum  illum  robustissimum  nocte, 
quae  secundum  diem  post  operationem  sequebatur. 

Ex  hoc  exemplo  elucet,  sola  inflammationis  vi 
mortem  adlerri.  Vir  enim  ille  miserrimus  ante  am- 
putationem semper  optime  valuerat,  eiusque  crus  tan- 
tum amputandum  fuerat,  ob  tibae  et  fibulae  fractu- 
ram comminutam,  quacum  omnium  partium  mollium 
destructio  coniuncta  erat. 

Inflammatio,  tametsi  non  semper  ad  partes  trunco 
adiacentes  transit,  saepeque  solum  mutilatum  niern- 


22)  Chelius  Handb.  d.  Ghirurgie. 

23)  ibidem. 

brum  occupat,  tamen  semper  est  pertimescenda.  EfE- 
cit  enim  ut  truncus  tumescat,  doleat , rubeat,  aut 
saepissime  in  suppurationem  aut  in  gangraenam 
abeat,  quamvis  aegrotus  optime  valere  videatur,  et 
chirurgus  omnem  diligentiam  adhibear.  Gangraena  et 
suppuratio,  cum  apparent  in  hominibus  robustis,  om- 
nisque  dyscrasiae  expertibus,  ex  sola  inflammationis 
vi  prodisse  videntur, 

3.  De  aneurismatibus. 

Permulta  et  varia  sunt  aneurismatum  genera, 
quae  omnia  enumerare  et  describere  nimis  longum  es- 
set. Satis  est  scire , non  solum  aneurismata , sed  om- 
nia  aneurismatum  genera  amputationem  sequi,  et,  uno 
sanato , aliud  nasci  posse.  24)  Eo  diligentius  indagan^ 
dae  sunt  causae,  e quibus  gigni  solent. 

Reperiuntur  haud  raro  aneurismata  post  amputa- 
tionem in  hominibus  rachiticis,  scrophulosis  et  aliqua 
cachexia  debilitatis.  Tum  enim  hbra  muscularis  ita 
relaxata  esse  solet,  ut  aneurismata  facilius  gigni  pos- 
sint. Quae  quamvis  nondum  apparuerint  ante  ampur 
tationem,  tamen  resecto  pede  aut  brachio  in  parte 
superiore  praesertim,  interdum  facile  nascuntur,  ita 
ut  amputatio  causa  occasionalis  sit  huius  morbi.  Cum 
enim  sanguinis  impetus  eo  maior  et  vehementior  sit, 
quo  propius  arteriae  adiacent  cordi,  fieri  vix  potest, 
quin  arteriarum  tunicae,  cacl^exiis  iam  dudum  debilR 


24)  Warner  in  Richter’s  Anfgsgrd,  etc.  Th.  I,  p.  351. 
Sani.  Cooper  Hndbcli.  d.  Chirurgie,  Bd.  I.  p.  431, 

tatae  magis  magisque  attenuentur  et  extendantur.  Quod 
periculum,  cum  chirurgus  putat  imminere,  diligentis- 
sime est  curandum,  ut,  si  fieri  potest,  dyscrasia  illa 
removeatur.  Sunt  qui  hanc  aneurismatum  causam  ra- 
rissimam, sunt  alii  qui  crebriorem  esse  dicant.  25) 

Idem  fere  alia  ex  causa  accidere  solet  hominibus 
robustis  et  plethoricis,  quos,  si  forte  arteriarum 
tunicae  natura  ipsa  debiles  et  ad  resistendum  minus 
aptae  sunt,  post  amputationem,  aneurismatibus  obno- 
xios esse  facile  apparet, 

Alia  huius  mali  causa  latet  in  arteriarum  protrac- 
tione et  extensione  26)  Cum  enim  vasa  quaedam  ma- 
iora inter  musculos  retracta,  ut  ligatura  circumdari 
possint,  protrahenda  sunt  27)  facile  fieri  potest,  ut 
nisi  summa  diligentia  adhibeatur,  nimis  protrahantur, 
et  arteriarum  tunicae  debilitentur  et  extendantur. 
Quid  mirum  igitur,  arteriarum  parietes,  cum  vasa  cica- 
trice sunt  clausa , sanguinis  impetui  resistere  non 
posse,  atque  extendi,  quod  plerumque  fieri  videmus 
in  arteriis  interosseis,  quae  facillime  recedere  solent. 

Deinde  etiam  suppuratio  nimia  magnam  vim 
habet , ad  gignenda  aneurismata.  Consumitur  enim 
pure  tela  cellulosa  ad  iungendas  musculos  necessaria, 
de  qua  re  paullo  supra  uberius  disputavimus  in  eo 
loco  , ubi  de  inflammatione  et  haemorrhagiis  sermo 
fuit.  Cum  itaque  sanguis  e vasis  capillaribus  profluens 


25)  Fla j ani,  Richters  Anfgsgnd.  etc.  Bd.  I.  p.  329. 

26)  Richter  1.  c.  Bd.  I.  p.  327. 

27)  Josephi  chirurgisch- medie,  Beobachtgn.  Ite  Lieferg. 
p.  133, 

primo  inflammationem,  deinceps  suppurationem  genuit 
arteriae  amissis  vinculis,  nec  musculis  sustentae,  facile 
ita  extenduntur,  ut  aneurismata  inde  oriuntur. 

Quemadmodum  arteriis  adesis,  nonnunquam  ori^ 
untur  haemorrhagiae,  ita  ex  eadem  causa  mixluui  aneu-r 
risma  nascitur,  quod  tum  fieri  solet,  cura  pus  solam 
externam  arteriae  tunicam  corrosit.  Quod  cum  factum 
est,  tunica  interior,  sanguine  copiosius  affluenti  resis- 
rere  non  amplius  potest,  quo  fit,  ut,  arteria  extenda- 
tur. Num  audiendi  sunt  et  illi,  qui  arterias  unquam 
corrodi  posse,  negant,  valde  dubito.  2fl) 

Cariem  etiam,  qua  corrodantur  vasorum  parietes, 
nonnunquam  aneurismatuin  causam  esse,  vix  est  quod 
moneam.  2p) 

Quo  magis  deniqne  desunt  vasa  collateralia  quibus 
sanguis  affluens  recipiatur,  eo  gravius  adest  aneuris- 
matis  periculum,  unde  elucet,  aneurismata,  resecta 
pedis  aut  brachii  parte  superiore,  ab  eamdera  causam 
facillime  gigni, 

4,  De  polyaemia  apocoptica. 

Hunc  aegrotorum  statum , etsi  antiquissimi  me- 
dici 30)  iam  ipsum  cognoverunt , tamen  recentiores 


28)  Puthod  (Morand  1.  c.  p,  86-  seqtbs.)  aneurismata  un- 
quam corrosione  vasorum  tunica  exoriri,  plane  negat. 
,, Saepissime  enim inquit  ,,  arterias  nullo  moao 
corrosas,  puri  innantes  vidi.“ 

29)  Boettcher  Abhndlg.  v.  d,  Krnhht.  d.  Knoclien  Knor- 
pel  ii.  Sehnen.  Konigsb.  1792.  Tli,  III.  p.  98. 

30)  Morand  1.  c.  p,  31-  — Ileukel  1.  c.  p.  91. 

multo  diligentius  eum  explorabant  31)»  quibus  edocti  sci- 
mus malum  illud  speciem  esse  eius  pletborae  quam  p 1 e- 
tboram  ad  spatium  pathologi  cognominare  solent. 
Non  enim  post  amputationem  maior,  sed  plane  eadem 
sanguinis  copia  in  corpore  paratur  32)  resecto  tamen 
maiore  quodam  artu  amissisque  tam  multis  vasis, 
eadem  sanguinis  copia  arctioribus  limitibus  inclusa,  in 
omnia  quae  in  toto'  corpore  supersunt  vasa  , multo 
maiorem  vim  exercere , conspicuum  est  33) , unde 
nascitur  polyaemia  apocoptica  quacum  praesertim  in 
bominibus  robustis  eadem  varia  mala  coniuncta  esse 
solent,  quae  vel  alias  pletborae  species  sequi  videmus. 
Etsi  igitur  in  piethora  vera  aucta  est  sanguinis 
copia,  in  polyaemia  autem  non  aucta,  tamen  ex  bac 
eadem  in  aegroto  mala,  quam  ex  illa,  sequi,  et  ideo 
hanc  illi  baud  dissimilem  esse  apparet. 

Ex  polyaemia  corporis  amplitudinem  et  obesita-. 
tem  facile  gigni,  luculenter  apparet.  Cum  enim  in 
corpore  , amputatione  mutilato  , eadem  sit  sanguinis 
copia,  quam  antea  in  integro,  neque  tamen  corpus 
mutilatura  eadem  sanguinis  copia,  qua  nutriatur,^ 
egeat,  beri  non  potest,  quin  sanguis,  antea  sufficiens 
tantum,  nunc  abundans,  corpus  mutilatum  uberius 
nutriat,  et  magis  amplum  reddat.  Augetur  porrQ 
ista  corporis  amplitudo,  in  iis  hominibus,  qui  demto 
utroqne  pede,  multo  minus  quam  antea  ambulare, 


31)  Graefe  1.  c.  p.  85. 

32)  Sprengel  1.  c.  Th.  1,  p.  151. 

33)  Henlsel  1.  c.  Stiich  VI.  p.  88.  seqtbs. 

corpusque  agitare  possunt,  quod  fieri  videmus  et  in 
monachis,  qui  aut  inertiae  dediti , aut  vitam  sedenta- 
riam et  ab  omni  corporis  exercitatione  alienam  agentes 
ad  obesitatem  pronissimi  sunt. 

Neque  tamen  sola  illa  corporis  amplitudo , sed 
etiam  compluria  alia  incommoda,  eaque  periculosissima 
polyaemiara  sequi  possunt.  Sensibilitas  nimirum  alie^ 
nata,  aestus  et  frigoris  crebrae  vicissitudines,  membra 
omni  fere  sensu  privata,  myrmecismus,  arteriarum 
tanta  pulsatio,  ut  ab  aegroto  ipso  percipiatur  34), 
affectiones  sensorii  communis  vertigines,  angor,  prae- 
cordia oppressa,  apoplexia,  animi  deliquia  paralysis  55) 
pneumonia  aut  haemoptysis,  utraque  ex  sanguinis 
congestione  ad  pectus  exorta  36)  — en  horrendum 
malorum  agmen,  quae  polyaemiam  apocopticam  haud 
raro  comitantur.  Nec  obliviscamur,  ex  hac  polyaemia, 
quod  seraper  cum  maiorum  artuum  iactura  coniuncta 
est,  multo  maius  imminere  periculum,  quam  ex  ulla 
alia,  plethorae  specie. 

Non  mirandum  igitur  est,  polyaemiam  apocopti- 
cam, omni  activa  nervorum  vi  oppressa  et  mortem 
ipsam  afferre  posse  37).  Nonnunquam  tamen  fit,  ut 
natura  ipsa  aut  in  feminis  uberiore  menstruatione,  aut 
in  viris  copiosiore  effluxu  haemorrhoidali , miseris 


34)  Graefe  1.  c.  p.  89. 

35)  Sprengel  1.  c.  p.  147* 

36)  Henkel  1.  c.  p.  91. 

3T)  Garengeot  oper,  chir,  cap.  54. 


aegrotis  benigne  opem  ferat,  et  ita  multos  servet, 
quos  polyaemia  apocoptica  sine  dubio  necatura 
fuisset  3C). 

Status  ille  plethoricus , ut  aut  removeatur  aut 
minuatur,  necesse  est,  ut  aegrotus  quoad  victum  et 
potum  parcius  vivat,  impediatque  quo  minus  tanta 
sanguinis  copia  paretur.  Venaesectiones  enim  non 
nisi  per  breve  tempus  proderunt.  — Ceterum  hanc 
polyaemiam  non  cum  omni  amputatione^  esse  coniunc- 
tam,  facile  apparet. 

lam  exploratis  malis  secundariis,  quae  ex  maiorum 
artuum  amputatione  in  systemate  irritabili  oriri  posr 
sunt,  pergamus 

II  ad  ea,  quae  in  systemate  sensibili, 
seu  in  nervis  gigni  solent. 

I.  Spasmi. 

Vel  pede , vel  brachio  ablato,  sanari  quidem  per- 
multos, sed  mori  etiam  permultos  videmus  motibus 
spasticis  59)  tum  clonicis,  cum  tonicis  oppressos.  Illi 
motus  spastici  apparent  sive  mox  post  amputaionem 
peractam,  sive  serius  in  stadio  suppurationis,  sive 
cicatrice  iam  formata , nec  unquam  prorsus  deesse 
possunt.  Ubicunque  enim  est  irritamentum,  ibidem 
et  dolores  adsunt,  levissimum  spasmorum  genus. 
Cum  itaque  amputatio  nunquam  sit  sine  dolore,  fa-; 


38)  Henhel  1.  c.  p,  91. 

39)  Convulsio,  vulneri  superveniens,  lethale.  Hippocra- 
tis Aphor.  II.  Sect.  V. 

cile  sequitur,  eamdera  esse  non  posse  sine  ullo 
spasmo.  De  his  spasmis  vero,  qui  omnem  amputatio- 
nem, veluti  umbra  lucem,  sequi  solent,  hic  sermo 
esse  non  potest;  sed  de  iis  tantum,  qui  aliunde  orti 
tanquam  malum  secundarium  accedunt. 

Quorum  si  quaerimus  originem,  ex  perturbata 
nervorum  actione  eos  oriri,  non  ignoramus;  causa 
tamen  efficiens  plane  nos  latet.  Non  itaque  meum 
est,  in  his  pauculis  pagellis  omnia  ea  enarrare,  quae  viri 
docti  de  hac  re  variis  modis  disseruerunt,  et  in 
medium  protulerunt.  40)  Sufficiat  potius,  omnia  spas- 
morum genera , quibus  amputatos  haud  raro  correptas 
videmus,  enumerare,  et  diligenter  adumbrare. 

Ac  primo  quidem  agamus  de  spasmis  clonicis, 
deinde  accuratius  explorabimus  tonica. 

I,  De  motibus  spasticis  in  trunco 
membri  occurrentibus. 

Truncum  membri  amputati  spasrnis  saepe  numero 
corripi,  non  est,  quod  miremnr , cum  in  quolibet 
vulnere  spasticos  motus,  quamvis  exiguos,  apparere 
videamus,  quas  tanto  graviores  esse  oportet,  cum  in 


4P)  conf:  Tissot  sammtl.  Schriften.  Bd,  lY.  Winliel- 
mann’s  Archiv  f.  Gemiitlis  u.  INervenkrkh.  — Voig- 
tels  Hndbch.  d.  pathol.  Aiiatomie  Bd.  I.  Mursinna 
med.  chiriirg.  Bibliotheck.  — Morgagni  de  sede  et 
causa  morborum  Epist.  VIII.  — LXl.  2.  — Auteu- 
rietli’s  Hndbuch  der  empyr.  mensclilich,  Physiologie 
ReiPs  Archiv  f.  Physiologie.  Heft  7. 


maioribus  artubus  amputandis,  tot  et  tam  magni  nervi 
protrahendi,  premendi,  dissecandi,  tot  et  tam  magni 
musculi,  nervis  instructi,  perscindendi  sint»  Nonne 
inde  dolores  acerrimi  oriantur  necesse  est>  qui,  cum 
ad  summum  gradum  pervenerint , ita  excruciant 
aegrotum,  ut,  omnibus  viribus  exhaustis,  ultimum 
spiritum  reddat. 

Ad  haec  omnia  accedit  animus,  metu  perturbatus, 
quo  solo  spasmos  nonnunquam  excitari  videmus. 
Timor  autem  ille,  cum  magnitudine  vulneris  coniunc- 
tus,  tantos  motus  spasticos  gignit,  ut  truncus  vehe- 
mentissime agitatus,  et  loco  deiectus  tremat.  Neque 
vero  semper  hi  motus  spastici  solo  trunco  membri 
continentur,  sed  nonnunquam  ad  universum  corpus 
patent,  idque  convulsionibus  ita  concutiunt,  ut  aut 
mortem  aut  gravissimum  periculum  adferant. 

Cum  deinde  amputatione  peracta,  ut  sanguis 
erumpens  cohibeatur,  omnes  arteriae  diligentissime 
deligendae  sint,  praesertim  cum  ligatura  acus  ope 
imponitur,  fieri  nequit,  quin  invito  chirurgo  nonnulli 
nervi  una  cum  arteriis  arctissimo  vinculo  circumden- 
tur, et  comprimantur.  Inde  autem  spasmos  orituros 
esse,  quis  est,  qui  non  videat.  ? 

Tandem  aut  os,  serra  concussum , aut  aliqua  ossiS 
particula  disrupta  , quae  statim  removenda  est,  per- 
multum valet  ad  movendas  spasmos,  quos  tamen 
nostro  aevo  rarius  apparere  videmus,  quam  olim, 
cum  et  cutis  et  musculi  eodem  tractu  resecari,  aut 
membra  detruncari  solerent,  unde  factumi  est,  ut  par- 
tes molles  multo  magis  recederent. 

2.  De  convulsionibus. 

Spasrtios  illos  clonicos,  quibus  membri  truncum 
saepenumero  corripi  monstravimus,  haud  raro  comi- 
tantur convulsiones,  quae  totum  corpus  occupant, 
et  quorum  fontes  sunt  aut  dolores  ex  ipsa  operatione 
orti,  aut  nimia  sanguinis  iactura,  quod  accidere  vide- 
mus omnibus  seu  animalibus  seu  hominibus , qui 
mimio  sanguine  profuso,  extinguntur.  Hi  enim  ante- 
quam exspirant,  nisi  opportune  iis  succurritur,  crebris 
et  gravissimis  convulsionibus  concutiuntur.  Pulsus  est 
debilis,  intermittens,  frons  sudore  gelido  obducta, 
vires  magis  magisque  labefactantur,  mens  sibi  conscia 
deest,  deliquium  animi  sequitur.  Haec  symptomata, 
etsi  post  aliquot  tempus  cessant,  tamen  maiori  cum 
impetu  redire  solent,  ad  quae  cum  accedit  animus 
metu  concussus  et  labefactatus , aegrotus  debilitatus, 
statira  60  pervenit,  ut  variis  nervorum  malis  confec- 
tus, exstinguatur.  Cumque  fere  omnium,  qui  opera- 
tionem subeunt,  animus  summo  timore  sit  perturbatus, 
sane  mirandum  non  est,  operatione  peracta  haud  raro 
convulsiones  adesse*  Animi  enim  dolores  non 
minus  quam  corjooris,  vires  ad  vivendum  nevessarios 
absumunt. 

lam  videamus,  quid  praecipiatur  de  spasmis  toni- 
cis , in  quibus  tetanus  et  trismus  primum  locum 
tenent* 

3.  De  tetano. 

Cum  musculorum  fasciculi  magno  cum  impetu 
constanter  contrahuntur,  pathologi  hunc  statura  te- 

tanurti  vocant.  Tetanus  igitur  nihil  aliud  est, 
nisi  spasmus  (|uideni  tonicusi  Sensu  tamen  strictiori 
tetani  nomine  ii  tantum  spasmi  tonici  insignes  sunt, 
qui  colli,  trunci  et  extremitatum  musculos  frequen- 
tius occupant,  et  modo  minus,  modo  magis  late 
patent.  Cum  vero  tetanus  maior  sit  trismi  gradus^ 
de  tetani  symptomatibus  et  causis  (quae  nonnullis  so- 
lummodo exceptis,  eaedem  sunt,  ac  in  trismo)  paullo 
infra  agam,  cum  sermo  erit  de  trismo,  qui  haud  raro 
spasmos  tonicos  brevi  tempore  universales  adesse  in- 
dicat, et  saepenumero  sive  in  opisthotonum  sive  in 
emprosthotonum  abit. 

Quae  morborum  genera,  etsi  rariora  sunt,  post 
amputationem  praesertim  , tamen  nonnunquam  repe- 
riuntur  41)* 

4.  De  trismo* 

Spasmi  clonici,  de  quibus  supra  diximus,  nonnun- 
quam abeunt  in  tonicos,  gignuntque  trismum,  spas- 
morum tonicorum  genus  quo  imprimis  musculi  mas- 
ticationi inservientes  ita  corripiuntur,  ut  in  trismo, 
ex  amputatione  orto,  musculi  masseteres  et  tempora- 
les arctissime  constringantur , os  prorsus  claudatur, 
et  maxilla  inferior  cum  superiore  quasi  coaluisse 
videatur  42).  Neque  vero  trismus  ille  subito  prodit, 
quod  in  aliis  trismi  generibus,  quibus  alia  causa 


41)  Abhndlgn.  d.  Ahademie  zu  Wien  1787.  Arnemann’s 
IVIa°-az.  f.  Wundarzneihnst,  Bd,  1.  St.  4.  Kleins  prae- 
tisclie  Ansichten  ctc.  Hft,  1,  p,  16. 

42)  Henhcl  1.  c.  p.  84—87» 

subest,  fleri  scimus,  sed  leiite  et  paullatitii  procedit. 
Primo  aegrotus  satis  bene  Valere,  nec  quidqnam 

moleste  ferre  sibi  videtur,  donec  os  fere  clausum  esse 
sentiat.  Tum  aegre  spirare  incipit,  levioribusque  | 
spasmis  clonicis  turbatur;  rigescunt  colli,  pharyngis, 
aesophagi,  pectoris  et  humerorum  musculi,  fluntque  ^ 
immobiles.  Cum  musculi  deglutioni  inservientes 
iisdem  spasmis  corripiantur,  vox  singulari  quodam 

modo  mutatur,  deglutitio  impeditur,  aegroti  facies 

novum^  quemdam  adspectum  praebet,  accedunt  inter-  ^ 
dum  horripilatioties,  aegrotus  temperare  sibi  non 
potest,  quin  perpetue  oscitet  et  pandiculetur .,  abdo»  ^ 
men  et  praecordia  dolent; 

Vulneris  suppuratio  si  quae  adest,  minuitur, 
tandem  plane  cessat,  labia  vulneris  exarescunt,  tument, 
rubent,  denique  livent.  Paullo  post  vero  redit  inflam- 
matio maior  quam  antea,  maxime  sensibilis,  excitat-  ^ 

que  dolores  acerbissimos,  nervorum  viam  sequentes.  ' 

Acceduut  tendiura  subsultus,  et  spasmi  clonici,  qui  ' 
Varios  musculos  movent,  I 

Sunt  qui  trismi  appropinquantis  signum  pathogno-  ' 

tnonicum  esse  contendant  dolores  prementes  circa  ' 
lumbos  43).  Cum  vero  iidem  dolores  haud  raro  tum 
* quoque  cefnantur,  cum  aegrotus  trismi  periculum 
iam  effugit,  et  amputationem  femoris  semper  fere  ' 
subsequi  soleant,  symptoma  illud  non  satis  certum  et 
constans  esse , facile  apparet.  Neque  minus  falluntur 


43)  Stutz  Abhndlg.  li,  Wundstarrhrampf.  Stuttgard 
1804. 

ii,  qui  dolorem  illum  prementem,  quem  a cartilagine 
xyphoidea  oriid,  et  usque  ad  dorsum  pergere  nonnun- 
quam  videmus,  trismi  traumatici  nuntium  esse  cre- 
dunt (van  Swieten  44).  Omnia  haec  symptomata, 
quae  appropinquante  trismo  nunquam  desunt,  pri- 
mum trismi  stadium  appellaverim. 

Ineunte  stadio  secundo  omnes  musculi,  qui  masti- 
cationi praesunt,  prorsus  rigent.  Musculi  temporales, 
masseteres,  et  pterygoidei  dolent,  tument,  rigescunt. 
Oris  anguli  distorquentur  ad  spasmum  cynicum,  ae- 
groti animus  excrutiatur  metu  et  angore  sanguinis  cir- 
culatio, in  cerebro  impedita  adfert  deliria  mussitantia, 
vox  magis  magisque  ita  mutatur,  ut  hoc  symptoma 
nonnunquam  in  aphoniam  abeat. 

Durante  tertio  stadio  morbi,  omnes  reliqui  cor- 
poris musculi  participes  fiunt  spasmorum,  quibus  tum 
inprimis  correpta  videmus  respirationis  organa,  cor  et 
diaphragma,  pulsus  sunt  magis  spastici,  cutis  pallida, 
gelida,  sudoreque  viscido  obtecta,  aegrotus  apoplexia 
necatur.  Rarissime  accidit,  ut  trismus  in  alium  abeat 
morbum. 

Cadavera  eorum , qui  hoc  morbo  perierunt,  ner- 
vos in  eo  loco,  quo  erant  laesi,  semper  tumidos  et 
rubentes  45)  exhibuerunt , quod  tum  praesertim  fieri 


44)  Chalmer  in  den  medicln.  Beobaclitungen  u.  Unters. 
ein.  Gesellscli.  v,  Aerzten  zu  London,  Altenb.  1759. 
Bd.  I.  No.  12.  p.  35. 

45)  Larrey  Denkwiirdightii.  a,  dessen  Feldziigen  a.  d. 
Franz.  Th.  I.  p,  108  - 110. 

solet,  cum  nervus  una  cum  arteria  ligatus  et  corapre*  |i 
hensus  est.  Nec  minus  laryngis  et  pharyngis  epider-  |; 
mis  rubida,  fauces  contractae,  et  rubido  liquore  ob-  » 
lectae  46)  reperiuntur.  Alias  res  minoris  momenti,  | 
quas  enumerare  nimis  longum  esset,  silentio  praete-  | 
reundas  esse  censeo. 

Quaenam  vero  sit  proxima  trismi  traumatici  cau-  1 
sa,  artis  peritissimi  valde  inter  se  dissentiunt.  Aeris  . 
enim  efflatum  in  tanto  vulnere  multum  valere  ad  gig- 
nendum hunc  morbum  47)  negari  vix  posse  videtur;  at 
quis  est,  qui  explicet,  cur  morbns  ille  perniciosus  non 
semper  prodeat,  et  cur  nonnumquam  vulnere  iam  du- 
dum  sanato  prodeat.?  Quae  res  me  impellit,  ut  existi- 
mem, vulnerationem  et  aeris  afflatum,  quamvis  mul- 
tum valeant,  ad  efficiendum  illum  morbum,  tamen 
non  esse  solam  caussam,  sed  et  esse  alias  caussas,  in 
remotioribus  corporis  partibus  abditas,  vim  suam  ad 
tiismum  gignendum  excercentes.  Vulnera,  contritis 
membris  exorta,  proniora  esse  ad  movendum  trismura 
traumaticum,  quam  vulnera  ictu  quodam  perfecta, 
satis  constat,  quo  factum  est,  ut  eo  aevo,  quo  artus 
detruncari  solebant,  omnia  spasmorum  genera,  longe 
frequentiora  essent,  quam  nosiris  temporibus. 

Trismum  haud  raro  nasci,  cura  nervus  una  cum 
arteria  ligatus  est,  Iam  supra  monuimus.  Quam  rem  , * 
etsi  negare  velle  videtur  Celeb.  Waltherus  48)  tamen  i . 


46)  Ibidem. 

47)  Stiitz  1.  c,  p.  37.  seqtibus. 

48)  conf.  dssseii  Abhandl.  aus  dem  Gebiete  d.  pract,  Heil* 
bunde  1810, 

Larreyus  historiam  narrat,  qua,  cura  nervus  medianus 
in  arteriae  ligatura  colligatus  fuisset , trismum  et  te- 
tanum inde  exortum  esse,  luculentissime  docet  49). 

Trismum  porro  tum  facile  moveri,  cum  vulnere 
nimis  arcte  deligato,  in  trunci  vasis  obstipatis  inflam- 
matio, aut  in  reliquis  trunci  partibus  suppuratio  aut 
caries  exorta  est,  experientia  docet.  Quo  artius  enim 
nervus  cum  musculis  et  tendinibus  vicinis,  sive  liga- 
turae ope,  sive  natura  ipsa  duce  contrahitur,  eo  ma- 
gis est  trismi  periculum,  quod  augeri  videtur,  cum 
pus,  inter  tendines  delapsum,  nervum  premit,  cumque 
post  amputationem  et  iam  sanato  fere  vulnere  in  in- 
teriore trunco  nova  oritur  inflammatio  et  suppuratio, 
nec  viam  habet,  qua  exeat. 

2.  Febris  apoplectica, 

qua  nihil  potest  esse  vitae  humanae  infestius,  non- 
nunquam  et  ipsa  sequitur  amputationem.  Morbus 
iste  crudelis,  acerbissimorum  malorum  quasi  epi- 
to.rhp,  occupata  non  solum  sphaera  irritabili  sed  etiam 
sensibili,  universum  et  vasorum  et  nervorum  systema 
turbat,  nec  unquam  removeri  potest,  nisi  vulnus,  ci- 
catrice paene  obductum,  revulseris.  Quin  etiam  neque 
revulso  vulnere,  neque  adhibito  ferro  candente,  hostis 
ille  insidiosus  semper  superatur,  sed  invadit  nonnun- 
quam  aegrotum  inopinantem,  quem  chirurgus,  felici- 


49;  Larrey  1.  c,  Tli,  I.  p,  508 

ter  peracta  operatione,  et  vulnere  iara  citatrice  ob- 
ducto, servasse  sibi  videtur. 

Perniciosa  huius  morbi  vis,  neque  sexui  neque 
aetati  parcit,  remediis  efficacissimis  obluctatur,  omnes- 
que,  quos  semel  adorta  est,  sine  dubio  ad  inferos 
mittit.  Neque  haec  febris,  neque  eius  malignitas , an- 
tiquioribus medicis  ignota  fuit  50)  quam  etsi  amputa- 
tionis comitem  esse  non  dicunt,  tamen  eandem  52) 
de  qua  hic  sermo  est  53),  febrem  esse,  luculenter 
apparet.  Febris  est  intermittens,  plerumque  tertiana 
et  apoplectica.  Aegroti  vires  mirum  in  modum  ta- 
bescunt, universum  corpus  alget,  et  pallet,  facies  col- 
labitur,  oculi  latent,  sensus  oppressi  aberrant,  vertigo 
adest,  animi  deliquium  vel  minimos  aegroti  motus 
sequitur,  frons  et  collum  sudore  gelido  obducuntur, 
pulsus  intermittunt.  Denique  animi  deliquia  cessant 
et  paroxysmus  abit  in  copiosissimos  sudores,  odore 
foetido  insignes.  Nisi  paroxysmus  secundus,  aegro- 
- tum  sopore  correptum,  opprimit,  tettius  sine  dubio, 
accedente  apoplexia,  eum  necat,  quae  quo  prius  acce- 
dit, eo  magis  pericnlum  imminet.  Si  vero  eadem  pri- 
mum comitatur  paroxysmum,  proximus  sine  dubio 
mortem  adfert,  quae  nonnunquam  vel  tum  insequi- 
tur, cura  apyrexiae  purae  et  clarae  sunt. 


50)  Riviere.  Cent,  IV-  observ.  36. 

51)  Fr.  Torti,  therapeutice  specialis  ad  febr,  period, 
pernicios,  Franbf.  et  Lpzg.  1756. 

52)  Hoffmaun’s  verm.  med,  Schrift,  •—  Alibert,  sur  les 
lievres  pernicieuses. 

53)  Rust  1.  c.  Bd.  yil. 

Quam  perniciosissimam  febris  intermittentis  spe- 
ciem etsi  antiquioribus  medicis  haud  ignotam  fuisse 
iam  supra  memoravimus,  nostra  tamen  aetate  impri- 
mis Celeb.  Rustius  eam,  tanquam  amputationis  comi- 
tem aliquoties  vidisse,  diligentius  observasse,  et  no- 
vam huic  rei  lucem  attulisse  54)  negari  non  potest.  — 
Haud  raro  aegrotos  hac  peste  propterea  absumi  ait, 
quod  chirurgus,  falsa  gloriae  specie  deceptus , et  ci- 
tissime sanandi  cupidus,  inflammationem,  quae  am- 
putationem sequi  debet,  impedit,  et  prima  intentione 
ac  cicatrisatione  accelerata,  malum  quoddam  vicarium 
reprimit.  Malignam  istam  febrem  ab  aegroto  arceri 
ullo  modo  posse  negat,  nisi  vulneris,  ex  ampu- 
tatione exortum,  non  primae  intentionis, 
sed  suppurationis  ope  sanare  studueris. 

Fallerentur  tamen  omnes,  qui  ex  Rustiano  illo 
praecepto  sequi  putarent^  vulnus  ex  amputatione  or- 
tum , nunquam  sanandum  esse  primae  intentionis  ope, 
sed  semper  solius  suppurationis.  Vir  enim  ille  cele- 
berrimus amputatos  nimia  suppuratione  facile  exstin- 
gui non  ignorat,  nec  primam  intentionem  semper  vi- 
tari iubet.  Nonnunquam  tamen  esse  aegrotos  ait, 
quorum  dyscrasiae  effluvia  ichorosa  et  mala  localia 
iam  dudum  tum  genuerint,  tum  aluerint;  in  his,  ut 
qualecunque  malum  vicarium  derivetur,  suppuratio- 
nem esse  movendam,  diligentissimeqne  esse  cavendum 
docet,  ne  febris  ista  perniciosa  prima  intentione  gigna- 
tur, praeferendamque  suppurationem,  aut  certe  prope 


54)  Puist  I.  c.  BJ.  VII.  p.  376. 

vulnus  ex  amputatione  exortum,  ultro  excitanda  esse 
ulcera,  quorum  ope  malum  vicarium  adducatur,  et 
caveatur,  ne  solita  effluvia  ichorosa  nimis  subito  sis- 
tantur. 55) 

Prima  intentio  autem  sine  ullo  periculo  in  iis 
tantum  aegrotis  adhiberi  posse  videtur,  in  quibus  ma- 
lum locale  non  proficiscitur  ex  dyscrasia  diuturna, 
aut  qui  recente  adhuc  vulnere  potuerunt  amputari. 

Nonnunquam  etiam  post  amputationem  prodit 
typhus  5<5)  aegrotis  haud  raro  letalis,  qui,  cum  opera- 
tio minus  perite  facta  est,  saepe  ex  nimia  sanguinis 
iaciura,  seu  ex  aliis  causis  localibus  oriri,  aegrotos- 
que,  comitantibus  colliquationis  symptomatibus,  paul- 
. |atim  absumere  solet. 

Nonnunquam  po^ro  metastases  reperiuntur  ad  in- 
testina nobiliora,  praesertim  ad  pulmones,  id  quod 
accidere  solet  iis,  qui  post  diuturnam  dyscrasiam 
amputati  sunt,  et  postremo  typho  exstinguntur.  Eo- 
dem modo  in  hepate,  et  in  finitis  articulis  verae  me- 
tastases nasci  videntur,  quae  cum  organa  ad  vivendum 
necessaria,  ut  pulmones,  occupaverint,  febrem  hecti- 
cam  , aut  cum  articulos  pure  impleverint,  inflammati- 
onem et  cariem  gignent,  ita  ut  amputationem  aut  ir- 
ritam reddant,  eamque  denuo  institui  iubeant  57)  aut 
aegrotum  necent  nobiles  occupantes  partes. 

' lara  perpensis  iis  malis,  quae  ex  maiorum  artuum 


55)  Rust  1.  c.  p.  3®1. 

56)  Klein  1.  c.  Hft.  I.  p.  22, 

57)  Josephi  1,  c.  p.  157. 


amputatione  in  systemate  irritabili  et  sensibili  oriri 
possunt,  superest  denique,  ut 

111.  contemplemur  et  eos  morbos  se- 
cundarios, qui  ad  vim  productivam 
trunci  pertinent. 

Ex  amputatione  enim  non  solum  morbos  gigni, 
qui  latissime  pateant,  et  universum  aegroti  corpus  oc- 
cupent, sed  mutari  etiam  statum  praecipue  earum 
partium,  quae  amputatione  mutilatae  sint,  luculenter 
apparet.  Cum  omni  amputatione  igitur  coniuncta  esse 
possunt  varia  mala  secundaria , quorum  sedes  inprimis 
in  membro  mutilato  erit,  quamvis  universum  organis- 
mum iisdem  affici  non  negaverim.  Cumque  omnes  ar. 
tus  et  partibus  mollioribus,  et  ossibus  constent,  facile- 
que  fieri  possit,  ut  et  haec  et  illae  variis  malis  adfi- 
ciantur,  de  utroque'  malorum  genere  singulatim  agen- 
dum esse  videtur. 

Ex  morbis  qui  in  mollibus  trunci  partibus  prae- 
sertim tum  reperiuntur,  cum  vulnus  prima  intentione 
sfinare  conamur,  inprimis  notandi  sunt  eretbismus  et 
torpor, 

4 

I.  De  erethismo. 

In  erethismo  sensibilitatem  auctam,  irritabilitatem 
minorem  videmus,  cum  in  torpore  utraque  sit  minuta. 
Erethismus  et  torpor  itaque  mullum  inter  se  diffe- 
runt. Cum  vero  in  plerisque  qui  amputationem  subi- 
erunt, sensibilitatem  auctam,  et  irritabilitatem  debili- 

tatam  reperiamus,  haud  raro  fit,  ut  vulnus  ex  ampu- 
tatione ortum,  erethismo  obnoxium  sit.  "Ad  debilitan- 
dam irritabilitatem  autem  plurimum  valent,  omnes 
causae  et  physicae  et  psychicae,  quibus  ante  operatio- 
nem aegrotus  afficitur.  Ad  haec  omnia  accedit,  quod 
aegrotus,  dum  amputatio  perficitur,  multifarie  et  gra- 
vissime irritatur;  tot  tantique  musculorum  fasciculi 
perscinduntur,  et  tot  vasa,  nervi  et  musculi  non  so- 
lum aeris  afflatu,  sed  etiam  chirurgi  manu  et  cultro 
ipso  haud  leviter  attinguntur,  58)  Quod  si  factum  vi- 
demus, sane  non  est,  quod  miremur,  sensibilitatem 
mirum  in  modum  augeri,  et  saepe  ad  summum  gra- 
dum evehi,  eumque  statum  nasci,  quem  Celeb.  Rejl, 
erethismum,  alii  aslheniam  sensibilem  vocandum  cen- 
sent. 

Erethismus  (sit  venia  verbo,)  haud  raro  non 
multo  post  peractam  amputationem  conspicitur  et 
nonnuuquam  iam  tertio  die  ad  eam  gradum  pervenit, 
unde,  nisi  idonea  remedia  adhibeantur,  in  torporem 
abire  solet.  59)  Tum  primo  trunci  sensibilitatem  augeri 
et  doloribus  tam  acerbis  excruciari  videmus  aegrotum, 
ut  ne  minimum  quidem  contactum,  nec  aliam  rem, 
quamquam  levissimam,  qua  tegatur,  ferre  possit.  Ere- 
thismus auget  non  solum  calorem  aegroti,  sed  prae- 
sertim vulneris  erelhici,  et  nisi  mature  coercetur,  in 
ilium  morbum  abit,  quem  gangraenam  vocant, 
ex  qua  cum  membri  truncus  torpere  incipit,  haud 
raro  sphacelus  oritur,  60) 


58)  Graefel.  c.  p.  25  et  34. 

59)  Graefe  1.  c. 

60)  Richter’s  Anfgsgrde.  etc.  Tli.  J.  p 68. 

Topica  eretbistni  symptomata,  antequam  in  gan- 
graenam abeat  praeter  ea,  quae  modo  enumeravimus, 
haec  fere  sunt;  rubor,  siccitas  et  calor  trunci  augen- 
tur, ii  uncus  ipse  tumet,  cutis  autem,  quod  summa 
morbi  non  in  aucta  vasorum  actione  versatur,  parum 
rubet.  Vulneris  labia  tenduntur  et  dolent,  nec  ulla 
lympha  secernitur. 

Tum  fieri  non  potest,  quin  omnia  haec  eretbismi 
symptomata  et  ad  universum  corpus  pateant j quo  fit 
nt  pulsus  accelerentur  et  contrahantur,  oculi  splen- 
deant, et  aegrotus  inquietus,  omnisque  somni  expers 
in  lecto  iactetur.  Quo  fortius  autem  aegroti  corpus  tot 
tantisque  irritamentis  obluctatur,  eo  magis  omnia  ista 
quae  enumeravi,  symptomata  prodeunt,  quod  fieri  vi- 
demus praesertim  in  iuvenibus,  quorum  vires  infrac- 
tae cum  amputatio''  perficitur,  vel  gravissimis  irri- 
mentis  maxime  obsistunt.  Quicumque  igitur  erethis- 
mum  illum  sanare  cupit,  id  imprimis  agat,  ut  sensibi- 
litas  remediis  et  externis  et  internis  minuatur.  Inter 
remedia  interna  aqua  lauro -cerasi,  inter  externa,  rei 
bus  frigidis  trunco  adplicatis,  ereihismum  non  solum 
removeri,  sed  etiam,  quo  minus  nascatur,  impedire 
posse,  viri  ^ celeberrimi  ( Benedict,  Graefe  6i ) con- 
sentiunt. 

2.  De  torpore. 

In  torpore  non  solum  irritabilitatem,  sicut  inere- 
♦thismo,  sed  etiarUi  eodem  tempore  sensibilitatem,  quam 


61)  Graefe  1,  c.  p.  79. 


in  erethismo  auctam  esse  monstravimus,  collapsam  et 
quasi  exstinctam  conspicimus.  Et  sicut  illum  in  iuve- 
nibus,  ita  bunc  in  senibus  crebriorem  esse  constat. 
Torpor  nonnunquara  statira  subsequitur  amputationem, 
nonnuuquam  tamen  post  aliquot  dies  demum,  ubi 
erethismus  praecessit,  apparet. 

Praecedente  erethismo,  vulneris  inflammatio  et 
sensibilitas  permagna  est,  cum  doloribus  acerbissimis 
coniuncta;  Ineunte  tamtfn  torpore,  haec  omnia  subito 
minuuntur,  et  vulnus  quod  iam  clausum  videtur  ite- 
rum patere  incipit. 

Cura  vero  torpor  amputationem  statim  subsequi- 
tur, omnia  et  sensibilitatis  et  irritabilitatis  minutae 
symptomata  cernuntur.  Aegrotus  omnis  doloris  expers, 
in  morbum  incidit,  cuius  summus  gradus  sphacelus 
vocari  solet.  Solitus  corporis  calor  magis  magisque 
minuitur  in  truncto  ipso  praesertim,  cutis  languet  et 
pallet,  vulnus  ipsum  iners,  livido  colore  obducitur,  et 
puris  loco,  lympha  tenuis,  fere  non  coagulabilis  ex  eo 
effluit.  Vulneris  labia  re  vera  non  coalescunt,  sed  con- 
glutinantur tantum  lympha  quad&ra  viscida  et  serosa 
et  quamvis  iam  clausa  esse  videantur,  tamen  denuo 
patent,  cum  vincula,  quibus  vulnus  claudendum  erat, 
demta  sunt.  Ubi  itaque  adest  torpor,  vulnus  nunquam 
per  primam  intentionem  sanari  potest;  impediri  enim 
nequit,  quo  minus  oriatur  suppuratio,  quo  fit,  ut  aut  ' 
granulationis  ope  vulnus  cicatrice  obtegatur,  aut  aegro-  | 
tus  nimia  suppuratione  exhaustus,  aut  sensibilitate  et  j 
irritabilitate  plane  oppressis,  confectus  moriatur,  nisi  j; 
efficacissimis  remediis  eum  servare  studueris.  j 

Non  vero  solus  membri  truncus  his  malis  affici-  > 

tur;  accedunt  et  alia,  quae  ad  universum  corporis  or- 
ganismum pertinent.  Accedunt  horripilationes,  non 
insolita  quidem  in  omni  operatione  graviore,  sed  cre- 
briores, ineunte  torpore,  et  plerumque  in  algorem 
abeunt.  Aegrotus  aegre  respirat,  incredibili  angore 
excruciatur,  lacies  collabitur  et  attenuatur,  oculi  la- 
tent et  languent,  os  distortum  faciem  praebet  hippo- 
craticam,  accedit  apathia  universalis,  pulsus  sunt  par- 
vi, debiles,  celeres,  et  facillime  coinprimuntnr.  So- 
pore tandem  superveniente,  aegrotus  paullatim  exstin- 
guitur, 62)  nisi  forte  remediis  efficacissiinis  et  sensibi- 
litatem,  et  irritabilitatem  exstinctam  resuscitare  co- 
namur. 

5,  De  suppuratione  nimia. 

Granulatione  nullum  vulnus  sanari  posse,  nisi 
magna  virium  copia  adiuvetur,  nemo  est,  qui  neget. 
Haec  sanationis  via  autem  eo  plus  virium  postulat,  et 
absumit,  quo  magis  et  amplius  est  vulnus  granulatione 
sanandum.  Unde  facile  colligitur,  in  hac  medendi 
methodo,  fieri  non  posse,  quin  universum  corpus, 
cum  magnam  virium  partem  solo  vulneri  suppeditet, 
tautam  iacturam  moleste  ferat,  eaque  vario  modo  de- 
bilitetur. Vim  enim  plasticam,  qua  corpus  carere  non 
potest,  cum  maxima  fere  ex  parte  solo  vulnere  absu- 
matur, in  reliquo  corpore  eo  ipso  minui,  dubitare, 
non  possumus,  quo  facile  fit,  ut  aegrotus  tandem  om- 


62)  Klein  1.  c.  p.  22. 


nibns  viribus  exhaustus,  morti  succumbat.  Huius  rei 
testis  est  iuvenis,  quidam,  qui,  cum  eius  crus  reseca- 
tum,  niliilqne  in  amputatione  ipsa  esset  commissura, 
qqod  ei  detrimento  esse  posset,  tamen  diu  post  am- 
putationem peractam  obiit,  propterea  quod  ex  vul- 
nere, granulationis  ope  fere  sanato,  humor  quidem 
albidus  effluebat  63)  quem  pro  succo  nutriente  haben- 
dum esse  vix  dubitaverim. 

Cum  vero  humores  isti  ad  nutriendum  corpus 
tam  necessarii,  non  solum  in  suppuratione  modica, 
sine  qua  granulatio  esse  non  potest,  consumuntur  sed 
cum  suppuratio  illa  tanta  est,  ut  reliquae  corporis 
partes,  vix  tantam  humorum  copiam  parare,  vulneri- 
que adferre  possint,  quantam  suppuratio  absumit, 
nonne  tandem  universum  corpus  hac  iactura  debili- 
tari, extenuari  et  confici  oportet?  Nonne,  sublato 
aequilibrio,  quod  inter  omnium  partium  humores  et 
vires  esse  debet,  statim  gignetur  febris  suppuratoria? 

Huius  suppurationis  nimiae,  quae  colliquativa  vo- 
cari solet,  si  causam  quaerimus,  eam  haud  raro,  in 
natura  et  indole  earum  partium  latere  reperiemus, 
quas  cicatrice  obduci  et  granulatione  coalescere  volu- 
mus 64).  Quo  magis  enim  singulae  vulneris  partes 
quasi  adfinitate  et  propinquitate  inter  se  iunguntur, 
et  quo  maior  in  iisdem  est  vis  vitalis,  eo  felicius  ce- 
det sanatio.  Quo  magis  autem  partes  iungendae  inter 
se  dififerunt,  quo  magis  vi  vitali  carent,  eo  facilius 
suppuratio  oritur,  eoque  diutius  aletur. 


63)  Uenkel  1.  c.  p.  83- 
64  Graefe  1.  c.  p,  29. 

Cum  deinde  [interiores  vulneris  partes  deligatione 
non  satis  bene  junctae,  nec  ita  sibi  adaptatae  sunt,  ut 
ex  omni  parte  sese  contingant,  tum  seiunguntur  variis 
intervallis,  quae  mox  sanguine,  lympha  etc.  implentur, 
lidem  humores  autem,  cura  nullo  modo  resorbi  pos- 
sint, partibus  magis  magisque  irritatis,  inflammatio- 
nem, deinceps  suppurationem  gignunt , qua  tela  cellu- 
losa, musculorum  vinculum,  absumitur,  ita  ut,  divulsa 
tandem  cute,  pus  habeat  viam,  qua  exeat.  — Haud 
raro  etiam  fit,  ut  post  amputationem'  minora  vasa  ob- 
stipenlur.  Deligatis  enim  vasis  maioribus,  accidit,  ut 
ramuli  minores  et  collaterales  nimis  sanguine  imple- 
antur, ex  qua  re  et  inflammationem  et  suppurationem 
vehemeutissimam  saepe  oriri  scimus. 

Ad  has  suppurationis  causas  nonnunquam  acce- 
dunt dyscrasiae,  quibus  primam  intentionem  prohi- 
beri, et  suppurationem  eo  facilius  moveri  satis  con- 
stat, cum  multi  aegroti,  febre  nosocomiali  infecti, 
in  eodem  nosocomio  iacent.  Ibi  enim  vix  fieri 
potest,  ut  ex  iis,  qui  amputationem  subierunt,  ullus 
suppurationem  illam  perniciosam  effugiat  65). 

Ex  vasis  nimis  relaxatis  et  debilitatis  suppura- 
tionem colliquativam  facile  oriri,  satis  constat.  Quod 
ne  accidat,  vitanda  sunt  in  erelhismo  omnia  remedia 
quae  efficiunt  ut  vulneri  uberius  adfluant  humores, 
quibus  vasa  minora  extenduntur  et  relaxantur;  vitan- 
dus igitur  est,  intempestivus  fomentationum  usus. 

Tandem  trunci  ipsius  naturam  et  indolem  ad  gig- 


65)  Dr.  Busch  ii.  d,  Hospitalbrand  z.  Sedan  1815. 

nendam  suppurationem  permultum  valere,  vix  est, 
quod  moneamus.  Quo  minor  enim  in  vis  vitalis, 
quo  propensior  est  truncus  ad  torporem,  eo  magis 
suppuratio  imminet. 

Varia  sunt  mala  et  pericula,  quae  suppurationem 
colliquativam  sequi  solent.  Telam  cellulosam,  qua 
musculi  inter  se  cohaerent,  exesam,  tandem  absumi, 
musculosque  vinculis  privatos  ob  eandem  causam  lon- 
gissime recedere,  66)  et  os,  integumentis  nudatum 
prominere,  iam  supra  monuimus.  Ad  haec  saepe  acce-  ij 
dunt  fistulae,  pure  repletae,  quae  non  solum  membri  ' 
truncnm  variis  viis  perrepunt,  sed  non  nunquam  adeo  ; 
in  abdomen,  aut  ad  finitimas  iuncturas  pergunt,  unde  i 
articuli  suppuratio,  caries,  necrosis,  spina  ventosa  et  j 
anchylosis  nasci  solent.  Haud  raro  etiam  ex  eadem  I 
causa  metastases  ad  organa  interna  oriuntur,  quae  /e- 
brem  hecticam,  et  mortem  certissimam  adferunt.  Po-  < 
namus  tamen , hanc  perniciosam  suppurationem  ab  1 
aegroti  viribus  tandem  vinci,  (quod  nonnunquam  fac-  j 
tum  esse  scimus,)  tamen  vix  unquam  miser  .iste,  artu- 
bus factitiis  uti  poterit,  quod  truncus  membri  ob 
musculos  nimis  consumtos,  et  ob  os  nimis  prominens  | 
semper  figuram  conicam  habebit.  j 

Pergamus  denique  ad  ea  mala  secundaria,  quibus  I 
ossa  post  amputationem  obnoxia  esse  solent.  De  his  ) 
malis  nostra  quidem  aetate  multo  minus  queruntur 
chirurgi,  quam  iis  temporibus,  cura  mos  esset,  ut  vel 


06)  Graefe  1.  c.  p.  78. 

67'  Riclner  1.  c.  iJd,  I.  p.  63. 


maxime  artus  decurtarentur,  quo  factum 
est,  ut  ossa  modo  finderentur  modo  conquassarentur 
modp  commoventur,  et  ita  caries  aliique  morbi  gra- 
vissimi facile  oriri  possent.  Attamen  nostro  quoque 
aevo  nonnunquam  accidit,  ut  os  findatur,  quod  tum 
fieri  solet,  cum  aut  amanuensis  non  satis  attentus  et 
diligens  est,  aut  serra  nec  aequo  tractu,  nec,  osse, 
paene  discisso,  satis  circumspecte  movetur.  Vitabunt 
autem  hoc  malum,  qui  instrumentis»  nunc  usitatis,  be- 
ne utuntur,  et  omnia  praecepta,  quae  ad  os  disse- 
candum spectant,  diligenter  sequuntur.  Eodem  modo 
fieri  potest,  ut  aut  exigua  ossis  particula  divellatur, 
aut  altqua  eius  particula  praeacuta  in  osse  remaneat 
Quod  si  factum  est,  diligentissime  curandum  est,  ut 
illae  ossis  particulae  statira  removeantur.  Piemanentes 
enim  impedirent,  quo  minus  vulnus  clauderetur,  et 
non  solum  inflammationem,  suppurationem,  haemor- 
rliagias  et  cariem,  sed  etiam  alios  morbos  diuturnos 
gignerent,  omnemque  sanationem  protraherent.  Inter 
mala  secundaria,  quae  ad  os  trunci  pertinent,  haec  fere 
notatu  dignissima  sunt, 

I.  Ossis  prominentia 

Cum  amputatio  sectione  circulari  perficitur,  non- 
nunquam accedit,  ut,  quod  substantia  muscularis  gra- 
viter est  laesa,  musculi  post  aliquod  tempus  nimis 
longe  recedant,  nec  ad  os  tegendum  sufficiant,  quo 
fit,  ut  os  involucro  nudatum,  promineat,  nec  aegrotus 
artubus  factitlis  unquam  uti  possit.  Eadem  prominen- 
tia efficit,  ut  et  vulneris  sanatio,  et  ossis  exfoliatio 
non  nisi  lentissime  procedat,  atque  os  nimis  promi- 

nens  serrae  ope  iterum  resecandum  sit.  Os  ubi  tan- 
dem carne  obductum  est,  in  figuram  conicam  desinit. 
Notandum  denique  est,  nimia  suppuratione  quoque 
musculos  retrahi,  et  os  denudari,  cuius  rei  multa  ex- 
empla exstant.  68) 

2.  Ossis  inflammatio. 

Hic  morbus  rarius,  et  in  iuvenibus  praecipue  re- 
peritur.  Cum  vero  os  vasorum  quorumdam  ope,  cum 
periosteo  iungatur,  et  multa  vasa  in  os  ipsum  pene- 
trent, nonnunquam  fit,  ut  post  amputationem  os  in- 
flammetur, propterea  quod  periosteum  aut  non  satis 
diligenter  cultro  dissecatum,  aut  serra  forte  laesum 
erat.  Ineunte  inflammatione  , aegrotus  in  imo  vulnere 
dolorem  sentit  obtusum  et  prementem,  qui  os  ipsum 
petit,  et  nonnunquam  tam  acerbus  est,  ut  febris  auge- 
atur. Denique  os  tumescit  atque  rubet.  Haec  inflam- 
matio, quae  a periosteo  proficisci  videtur,  brevi  tem- 
pore ad  os  ipsum  propagatur.  Hic  morbus  nunquam 
dissolvitur,  sed  plerumque  in  cariem  abit,  cuius  rei 
egometipse  semel  vidi  exemplum. 

3.  Caries. 

Ossium  ulcera,  quae  caries  nominantur,  variis  ex 
causis  oriri  solent.  Eiusmodi  ulcera  enim  cum  ampu- 
tationem sequuntur,  aut  ex  ossis  ipsius  contusione. 


68)  Rust  1.  c,  p,  17, 


aut  ex  periosteo  lacerato  aut  ex  dyscrasiis,  aut  non- 
nunquam  ex  aneurismatibus  nascuntur.  Deinde 
etiam  caries  facile  gignitur,  cum  aut  minores  ossis 
particulae  disruptae  remanent,  aut,  cum  os  diu  mul- 
tumque aeris  adflatui  obiicitur,  quod  tum  praecipue 
fieri  videmus,  cum  os  musculis  denudatum  prominet. 

Caries  ex  lacerato  periosteo  orta,  plerumque 
superficialis  est.  Res  vero  aliter  se  habet,  cum  ossis 
superficies  in  eo  loco,  quo  dissectum  erat,  carie  ex- 
editur. Tum  os  non  subito,  sed  paullatim  in  cariem 
abit,  ita  ut  vulnus  aliquamdiu  prima  intentione  sanari 
posse  videatur,  eiusque  labia  coalescant.  At  superest 
vulneris  locus,  qui  neque  coalescit,  nec  cicatrice  obdu- 
citur. Quod  si  accidit,  omnibusque  remediis  nihil 
effici  videt  chirurgus,  mali  causam  in  osse  ipso  latere, 
non  est,  quod  dubitet.  Specilli  ope  aegrotam  ossis 
partem  mobilem,  inaequalem  et  asperam  statim  reperil. 
Patens  ille  vulneris  locus,  et  canalis  fistulosus  dolent, 
nec  unquam  prius  sanantur,  quam  cariosa  ossis  par/e 
remota.  Duae  autem  sunt  viae,  quibus  hae  ossis  partes 
corruptae  removentur.  Natura  enim  ipsa  eas  nonnun- 
quam  excretione  eiecit,  ita  ut,  si  vulneris  duo  loca 
patent,  ex  utroque  ossis  pars  exeat;  si  unus  tantum 
patet,  ex  eodem  singulae  ossis  partes,  una  post  alte- 
ram eliciantur.  Cum  vero  haec  via  et  longior  sit , et 
multo  minus  certior,  vnlnus  iterum  dissecare,  quam 
naturae  viribus  temere  confidei'e  praestat.  Ita  enini 
et  facillime  et  celerrime  cariosae  ossis  partes  remo- 
veri , fistulaeque  sanari  poterunt. 

Cum  os  ita  prominet,  ut  aut  magna  ex  parte  aut 
prorsus  cute  sit  denudatum,  cutis,  qua  os  cariosum  circum- 

D 


eluditur,  ab  osse  magis  magisque  recedit,  et  pallido, 
deinde  livido  colore  obducitur.  Tum  nulla  esse  pot- 
est ossis  granulatio,  quoniam  os  papillis  non  obtegitnr, 
quo  fit  ut  tandem  nigrescat.  E vulnere  non  pus,  sed 
ichor  foetidum  exit.  Duplex  cariei  est  exitus.  Sive 
enim  magis  magisque  ita  propagatur,  ut  usque  ad  ip- 
sos articulos  pergar,  qui  nonnunqnam  anchylotici 
inde  redduntur;  sive  exfoliatur,  os  paullatim  papillis 
carneis  obtegitur,  vulnusque  tandem  granulationis  ope 
cicatrice  obducitur.  Hac  exfoliatio  autem  tam  lente 
procedit,  ut  excretae  ossis  cariosi  particulae  vix  ani- 
madvertantur. 


4.  Necrosis. 

Ossis  amputati  partem  nonnunquam  necrosi  ad- 
fectam,  id  est,  mortuam  videmus.  Corrumpitur  illa 
ossis  pars  et  exarescit,  et  circumdatur  novo  osse, 
cui  musculi  vicini  una  cum  periosteo  adhaerent.  Os 
emortum,  seu  necroticum  in  novo  isto  osse  tanquara 
in  vagina  latet  eoque  arctissime  circumcluditur,  cum- 
que omnis  nutrimenti  sit  expers,  periosteum  cum  eo 
cohaerere  desinit.  Tum  vasa  illa,  quibus  impletum  est 
periosteum,  ab  osse  iam  plane  seiuncturn,  omnes  eas 
partes,  quae  antea  ossi  nutriendo  inservierant,  excipiunt 
et  in  suum  usum  convertunt.  Haec  partes  nutrientes 
paullatim  ita  obdurescunt,  ut  denique  ipso  osse  mor- 
tuo sint  duriores.  Id  veib  eo  minus  mirandum  est, 
quod  os  emortuum,  omnibus  nutrimentis  carens,  tan- 
dem in  massam  spongiosam  abit. 

5*  Formatio  calli. 

Universae  naturae  organicae  vis  quaedam  for- 
matrix inest,  qua  laesas  partes  regenerare  conatur. 
Sunt  adeo  permulta  animalia,  in  quibus  vis  illa 
formatrix  tanta  est,  ut,  quamquam  magnam  sui 
partem  amiserint , easdem  partes  post  aliquot  tem- 
pus prorsus  restitutas  videamus.  In  plerisque  ceteris 
animalibus  et  in  hominibus  praesertim  vim  illam  admi- 
rabilem multo  minorem  esse,  neque  pede  aut  brachio 
demto,  alium  pedem,  aliudve  brachium  nasci,  negari 
quidem  non  potest;  vim  tamen  illam  reproductivarn 
et  ipsis  adesse,  luculenter  apparet,  ex  nisu,  quo  na- 
tura callum  formare  seu  alicjuam  ossis  amissi  partem 
restituere  conatur.  Natura  ipsa  enim  efficit,  ut  ex  ea- 
dem materia,  cjua  ossa  et  gigni  et  ali 'solent,  circa  os 
amputatione  dissectum  callus  formetur.  Vasa  enim, 
quae  nutriendis  ossibus  inserviunt , materiam  ad  gig- 
nenda ossa  idoneam  fecerunt,  quae,  cum  os  disecatum 
regenerare  nequeat,  in  callum  mutatur.  Natura  itaque 
in  perficiendo  hoc  opere  eamdem  viam  sequi  videtur, 
quam  in  cute,  musculis  aut  aliis  partibus  laesiS,  sequi 
solet.  Quemadmodum  enim  ex  laesis  partibus  mol- 
lioribus humores  secernuntur,  cjuibus  granulationis 
ope  vulnus  nova  carne  et  cute  obtegitur,  ita  etiam, 
in  ossibus  ipsis  materia  durescens  paratur,  qua  callus 
formetur.  69) 

Haec  calli  formatio  autem  permultum  differt  a 
novi  ossis  formatione,  quod  post  necrosin  nonnunquara 


69)  Calliseii  Institution,  chir.  hodieni.  p.  481. 

gigni,  paullo  supra  diximus.  Et  callus  quidem,  et  no- 
vum illud  os  nascuntur  ex  materia  quaedam,  forman- 
dis ossibus  idonea.  Os  novum  vero , quod  necrosin 
sequitur,  non  ossis,  quippe  quod  emortunm  70)  esse 
scimus,  sed  solius  peritiostei  vasis  restitui,  callum  con- 
tra ex  vasis,  quae  ab  ex  vasis,  quae  ab  exteriore  et 
interiore  71)  periosteo  ad  os  transeunt,  72)  idque  pe- 
netrant 73)  formari  monstravimus.  Callum  ceteroquin 
ossibus  simillimum  esse  vel  ex  eo  apparet,  quod  sicut 
ossa  ipsa  vasis  instructus,  et  ad  recipiendam  medullam 
cavatus  est.  74) 

Callum  denique  haud  raro  permagnum  et  defor- 
mem videmus,  75)  ita  ut,  quamvis  multa  carne  tegatur. 


70)  Eoyer  Vorlesg.  iib.  d.  KTnbhtii.  d.  Knoch.  m,  An- 
merhg.  iibers.  v.  Spangenberg.  Lpzg.  1804.  Bd.  2. 
pag.  9. 

1)  Hic  non  alienum  esse  videtur,  memorare  rem  sin- 
gularem , quam  Morandus  (1,  c.  p.  385.)  narrat.  Post 
amputationem  feliciter  peractam,  in  medio  osse  dis- 

y secto  prodisse  ait  protuberantiam  ossea  natura  insig- 
nem, quam,  cum  vulnus  ob  eamdem  causam  cicatrice 
obduci  nullo  modo  posset,  serrae  ope  resecabat.  Haec 
protuberantia  callui  mirum  in  modum  luxurians  fuis- 
se milii  videtur, 

72  Heisteri  coflectan,  societ,  medie.  Havniens.  vol,  If. 
p.  187, 

73)  Troja  de  novorum  ossium  in  integris  aut  maximis 
ob  morbos  deperditionibus  regeneratione  experimenta 
ete,  in  Richter’s  cliirurg.  Bibliotli.  Bd.  III.  p.  683. 

74)  Camper’s  neue  Versuche  u,  Beob,  a.  d,  Arzeneige- 
larthc,  Bd.  HI.  p.  511. 

75)  Heisteri  institut.  chirurg,’  Amstel.  1750.  p,  185, 

tamen  locns,  quo  os  dissecatum  est,  facile  distinguatur. 
Hoc  non  solum  tum  fieri  solet,  cum  in  iuvenibus  vul- 
nus prima  intentione  sanare  non  potuerat  ',  et  magna 
humorum  ubertas  facile  callum  nimis  magnum  produ- 
xerat; sed  post  omnem  fere  amputationem,  vix  fieri 
potest,  quin  callus  aliquantulum  promineat,  propte- 
rea  quod  partes  molliores,  quibus  os  involvitur,  parti- 
bus durioribus  non  satis  resistunt.  Eo  magis  curandum 
est,  ut  praecipue  in  amputatione  cruris  satis  partium 
mollium  supersit,  ne  usu  artuum  factitiorum  truncus 
amputatus  nirnis  prematur. 

Nonnunquam  factum  est,  ut  post  amputationem 
aliqua  ossis  particula  , cum  osse  amputato  cohaerens 
remaneret;  C]uae,  etsi  sub  initio  nec  inflammationem 
nec  cariem  moverat,  sed  cum  osse  ipso  calli  ope  bene 
coaluerat,  tamen,  quod  adunca  fuit,  impedivit,  quo 
minus  vulnus  sanaretur,  Quo  factum  est,  ut  vulnus 
postremo  inflamaretur  et  amputatio  prior  nihil  prod- 
esset. 

VITA. 


Ego  Ernestus  Gustavus  Werner  natus  sum  Pasch- 
kerwitzis,  Silesiae  idie  primo  Novb;  a.  MDCCXCVl  a 
patre  optimo,  ad  cineres  usque  colendo,  Ernesto  Fer- 
dinando  Werner,  verbi  divini  magistro,  et  a matre 
dilectissima  Friderica  Francisca  Josepha,  e gente  Gross- 
manniana.  Primis  litterarum  lineis  me  imbui,  quam 
maxime  studuit  pater  ipse,  et  ita  quidem,  ut  anno 
MDCCCXIII  in  numerum  musis  addictorum  Acad, 
Regiae  medico-chirurgicae  Friderico-Guilielmianae  ad- 
scriberer  ubi  per  sex  semestria  hisce  Illustrissimorum 
virorum  praelectionibus  interfui. 

Hodegeticen,  Logicen  et  moralem  tractantem  au- 
divi Beat.  Kiesewetter;  de  physice,  chemia  et  phar- 
macia  III.  Turte,  de  zoologia  111-  Lichtenstein,  de  bo- 
tanice , anatomia  organorum  sensuum  111.  Rudolphi. 
In  anatomia  corporis  humani , atque  in  arte  cadavera 
dissecandi  contigit  mihi  ut  111.  Rudolphi  et  Knape  du- 
ces fuissent.  Interfui  praeterea  physiologiae  institu- 

tionibus  apud  111.  Rudolplji  et  Generos,  de  Koenen 
nec  non  IIL  Knape  de  osteologia,  splanchnologia,  syn- 
desmologla  atque  de  medicina  forensi  disserentem  'au- 
divi. Gener,  de  Koenen  materia  medica  me  instituit. 
111.  Hufeland  jun.  pathologiam,  semioticen  et  thera- 
piam me  docuit;  111.  Kluge  chirurgiam,  de  ossibus 
fractis  et  luxatis  doctrinam,  et  artem  obstetriciam  tam 
practicam  quam  theoreticam;  111.  Graefe  chirurgiam 
111.  Horn  Pathologiam  specialem  et  morbos  syphiliti- 
cos, Beat.  Mursinna  artem  fascias  imponendi  atque 
cursum  operationum  111.  Hufeland  sen.  therapiam. 

Studio  academico  peracto  per  annum  in  nosoco- 
mio caritatis,  chirurgi  munere  functus  sum,  ibique 
111.  Horn  et  Kluge  duces  mihi  fuerunt  quam  maxime 
colendi,  iisque  gratias  ago  quam  maximas,  ob  operam 
quam  dedere,  ut  in  arte  clinica  tam  chirurgica  quam 
medica  me  erudirent.  Deinceps  per  sex  annos  in  cor- 
pore tonmentariorurn  Pchenano,  atque  in  legione 
septima  medicinam  feci.  Hoc  munere  denique  per- 
acto, mens.  April  anni  MDCCCXXIV  in  almam  uni- 
versitatem litterariam  Vraiislaviensem  me  contuli,  ut 
civibus  academicis  adscriberer  111.  Wendt  Rectore  Mag- 
nifico. et  111.  Benedict  Decano  spect.  Qua  in  Univer- 
sitafe  per  tria  semestria  sequentibus  interfui  praelec- 
tionibus. 111.  Remer,  de  apyrexiarum  therapia  speciali 
de  morbis  spasticis,  de  formulis  medicis  rite  concin- 
nandis disserentem  audivi,  nec  non  sub  eius  auspicis  ex- 
ercitationes in  clinico  medico  frequentavi  per  tria  semes- 
tria. III.  Wendt  materiam  medicam,  de  febribus  et  in- 
flammationibus, de  irifantum  morbis,  toxicologiam , et 
morbos  syphyliticos  me  edocuit.  111.  Benedict  dux 

quam  maxime  venerabilis  mihi  fuit  in  chirurgia,  in- 
ophthalmiatrice  et  in  clinico  chirurgico,  ubi  mihi  con 
tigit,  ut  propria  manu  nonnullas  instituissem  opera- 
tiones. 

Tentamine  et  examine  rigoroso  absolutis,  spero, 
fore,  ut,  dissertatione  thesibusque  defensis,  summi  in 
utraque  medicina  honores  mihi  impertiantur» 


THESES  DEFENDENDAE. 

I. 

Bilis  in  ictero  non  resorbetur. 

II. 

Digitalis  pro  vero  diurethico  haberi  non  debet. 

III. 

Non  sunt  specifica  in  medicina  interna. 

IV. 

Cataractae  extractio  saepissimo  praestat  depressioni. 

V. 

Exanthemata  acuta  regimine  diaethetico,  chronica  me- 
dicaminibus sanari,  nego. 

VI. 

Depressiones  et  fissurae  cranii  non  semper  trepana- 
tionem  necessariam  reddunt. 

